చాందిని చౌదరి

చాందిని చౌదరి తెలుగు చలనచిత్ర నటి. లఘుచిత్రాలలో నటించిన చాందిని, కేటుగాడు సినిమాతో తెలుగు సినిమారంగంలోకి ప్రవేశించింది.

 జననం - విద్యాభ్యాసం 
చాందిని చౌదరి 1991, అక్టోబరు 23న విశాఖపట్టణంలో జన్మించింది. విద్యాభ్యాసమంతా బెంగళూరులో పూర్తిచేసింది.

 సినీరంగ ప్రస్థానం 
బెంగళూరులో చదువుతున్న సమయంలోనే లఘచిత్రాలలో నటించింది. కొన్ని ముఖాముఖీలలో తను ఎమన్నదంటే తను వేసవి సెలవలకి ఇంటికి వచ్చినప్పుడు యమ్.ఆర్ ప్రొడక్షన్స్ వారి 'ది వీక్' అనే లఘు చిత్రంలో నటించే అవకాశం వచ్చింది. ఆ తర్వాత తను ప్రేమ ప్రేమ, లవ్ ఎట్ ఫస్ట్ సైట్, ట్రూ లవ్, అప్రోచ్, ప్రపోజల్, మధురం, సాంబార్ ఇడ్లీ, లక్కీ, టూ సైడ్ లవ్, ఫాల్ ఇన్ లవ్, రోమియో జూలియట్ మొదలగు లఘు చిత్రాలు చాందినికి గుర్తింపునిచ్చాయి. మొదట్లో యువ కథానాయకుడు రాజ్ తరుణ్ తో కలిసి చాలా లఘు చిత్రాలలో నటించి విజయవంతమైన జంటగా పేరు తెచ్చుకున్నారు అందులో ఒకటి 'ది బ్లైండ్ డేట్'. వారు అన్ని లఘు చిత్రాలు చేసినప్పటికీ ఒక్క చలనచిత్రంలో కూడా కలిసి నటించకపోవడం గమనార్హం. 

2013లో వచ్చిన మధురం లఘచిత్రంలో చాందిని నటనను చూసిన ముళ్ళపూడి వరా, కె.రాఘవేంద్రరావులు కుందనపు బొమ్మ అనే చిత్రంలో అవకాశం ఇచ్చారు. కానీ, కొన్ని కారణాల వల్ల ఆ సినిమా 2015 జనవరిలో ప్రారంభమైంది.2015లో కేటుగాడు చిత్రంతో తెలుగు చలన చిత్ర తెరకు పరిచయం అయ్యింది. అంతకుముందు తను లైఫ్ ఈజ్ బ్యూటిఫుల్, ప్రేమ ఇష్క్ కాదల్ సినిమాలలో చిన్న పాత్రలు పోషించింది. ఆ తరువాత కేటుగాడు సినిమాలో కధానాయికగా నటించిన చాందిని బ్రహ్మోత్సవం, శమంతకమణి సినిమాలలో కూడా నటించింది. 2018లో వచ్చిన మను సినిమాలో తన పాత్రకు ప్రశంసలు అందుకుంది. 2020లో సుహాస్ సరసన కలర్ ఫోటో సినిమాలో నటించింది.

 నటించిన చిత్రాల జాబితా 
 సంవత్సరం  చిత్రంపేరు  పాత్రపేరు  భాష  ఇతర వివరాలు 2012  లైఫ్ ఈజ్ బ్యూటీఫుల్  విష్ణు పెళ్ళిలోని అమ్మాయి తెలుగు  2013  ప్రేమ ఇష్క్ కాదల్   తెలుగు  2015  కేటుగాడు  అకిరా  తెలుగు  2016 బ్రహ్మోత్సవం  ఆనంద వల్లి  తెలుగు  ప్రత్యేక పాత్ర 2016  కుందనపుబొమ్మ  సుచి తెలుగు  2017  శమంతకమణి  మధు తెలుగు 2017  లై  పెళ్లిచూపులోని అమ్మాయి  తెలుగు  ప్రత్యేక పాత్ర2018  హౌరా బ్రిడ్జ్  స్వీటీ  తెలుగు 2018  మను  నీలా  తెలుగు  మొట్టమొదటి జన నిర్మాణ చిత్రం 2020  కలర్ ఫోటో  దీప్తి  తెలుగు  ఆహా ఆప్ లో విడుదలయ్యింది 2020  బొంభాట్  చైత్ర  తెలుగు  అమెజాన్ ప్రైమ్ లో విడుదలయ్యింది  2021  సూపర్ ఓవర్  మధు  తెలుగు  ఆహా అప్ లో విడుదల అయ్యింది 2022  సమ్మతమే  శాన్వి  తెలుగు 2022  గామి  జాహ్నవి  తెలుగు   

 అంతర్జాల ధారావాహిక జాబితా 
 సంవత్సరం  చిత్రంపేరు  పాత్రపేరు  భాష  సామాజిక వేదిక  ఇతర వివరాలు2019  గాడ్స్ ఆఫ్ ధర్మపురి  స్వప్న  తెలుగు   జ్సీ5  5-10 ఆధ్యాయాలు 2020  మస్తీస్  లేఖ  తెలుగు  ఆహా  సంపూర్ణ పాత్ర2020  షిట్ హ్యపెన్స్  విందులో అమ్మాయి తెలుగు  ఆహా అతిధి పాత్ర 2021  అన్హియర్డ్  పద్మ  తెలుగు  హాట్స్టార్ మొదటి ఆధ్యాయం 2022  గాలివాన శ్రావణి  తెలుగు  జ్సీ5  సంపూర్ణ పాత్ర 2022-23  ఝాన్సీ బార్బి   తెలుగు  డిస్నీ ప్లస్ హాట్‌స్టార్  సంపూర్ణ పాత్ర 

 మూలాలు 

వర్గం:తెలుగు సినిమా నటీమణులు
వర్గం:1991 జననాలు
వర్గం:జీవిస్తున్న ప్రజలు
వర్గం:విశాఖపట్నం జిల్లా సినిమా నటీమణులు